Държавен вестник, бр. 91, 2024 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  91
да поеме определена степен на движение в 
линейната фуга.
36. „Вентилируема фасада“ е комплект за 
вертикална облицовка на външни стени на 
сгради, състоящ се от външна облицовка, ме­
ханично закрепена към рамкова конструкция, 
фиксирана към външната стена на сграда. Вър­
ху външната стена на сградата може да бъде 
монтирана топлоизолация. Между външната 
облицовка и топлоизолацията или съответно 
между външната облицовка и външната сте­
на на сградата (когато няма топлоизолация) 
има въздушно пространство за осигуряване 
на вентилиране.
37. „Външно открито стълбище“ е стълбище, 
коeто отговаря на едно от следните условия:
а) изцяло отворено е към околната среда 
най-малко от една от дългите му страни, с 
изключение на необходимите конструктивни 
колони, греди и парапети;
б) частично отворено е към околната среда 
от две съседни страни, като площта на отво­
рите в стените от същите страни в рамките 
на всеки етаж е не по-малка от една втора 
от общата площ на тези страни в рамките 
на етажа.
38. „Витo (спираловиднo) стълбищe“ е 
стълбище, чиято ос е витлообразна (спира­
ловидна) линия.
39. „Разполагаемо време за безопасно бяг­
ство (ASET)“ е изчислен интервал от време 
между времето на запалване на пожар и 
времето, при което условията стават такива, 
че обитателят в сградата се определя като 
недееспособен, т.е. не е в състояние да пред­
приеме ефективни действия за бягство до 
безопасна зона.
40. „Необходимо време за безопасно бяг­
ство (RSET)“ е изчислен интервал от време, 
необходим на отделен обитател в сградата 
да се придвижи от местоположението си в 
момента на запалване на пожар до безопасна 
зона. Необходимото време за безопасно бяг­
ство е сума от времето за алармиране (т.е. 
интервалът от време между запалването на 
пожар, откриването на пожара и задействането 
на сигнализацията) и времето за евакуация 
(т.е. интервалът от време между времето на 
предаването на предупреждение за пожар на 
обитателите (задействането на сигнализацията) 
и времето, през което всички обитатели на 
сграда са в състояние да достигнат безопасна 
зона, като в този случай времето за евакуация 
включва два компонента – време преди прид­
вижване и време за придвижване).
41. „Димоотвод“ е димоотвеждащ канал, 
който е част от смукателна вентилация на 
ВСОДТ, предназначен за пренасяне на дим 
и/или горещи газове далеч от източника на 
пожара.
42. „Огнеустойчив въздухопровод“ е вен­
тилационен канал, който не е част от смука­
телна вентилация на ВСОДТ, предназначен 
за разпределяне или изтегляне на въздух и 
проектиран да осигурява определена степен 
на огнеустойчивост.
43. „Комин“ е структура, състояща се от 
ограждение или ограждения на димоход или 
димоходи, отвеждащ/и продуктите на горенето 
във външната атмосфера.
44. „Димоход на комин“ е канал на комин 
за отвеждане на продуктите от горенето към 
външната атмосфера.
45. „Димоходна тръба“ е компонент или 
компоненти, свързващ/и изхода на горивния 
уред и комина.
46. „Атриум“ е непрекъснато пространство, 
преминаващо през три или повече етажа в 
сграда (което не е задължително да бъде вер­
тикално) и е частично или изцяло покрито в 
горната си част. Асансьорните, обслужващите 
и вентилационните шахти, шахтите за ескала­
тори, стълбищата, които са защитени съгласно 
чл. 47, ал. 1, и стълбищата, които отговарят 
на условията на чл. 47, ал. 3, т. 1 или 2, не се 
класифицират като атриуми.
47. „Мезонет“ е жилище на два или повече 
етажа, обединени функционално и простран­
ствено посредством стълбище.
48. „Открита въздушна зона“ е зона, която 
отговаря на изискванията на чл. 325, ал. 2 и 
на едно от следните условия:
а) изцяло отворена е към околната среда 
най-малко от една от дългите є страни, с 
изключение на необходимите конструктивни 
колони, греди и парапети;
б) частично отворена е към околната среда 
от две съседни страни, като площта на отворите 
в стените от същите страни е не по-малка от 
една втора от общата площ на тези страни.
49. „Кабелно съоръжение“ е инженерно 
съоръжение, предназначено за полагане на 
кабелни линии, към което се отнасят:
а) кабелна естакада – открито наземно или 
надземно, хоризонтално или наклонено по 
дължината си, проходимо или непроходимо 
линейно кабелно съоръжение;
б) кабелно помещение – закрито простран­
ство в сграда, предназначено за полагане на 
кабелни линии;
в) кабелен тунел – закрито линейно съоръ­
жение, в което кабелните линии се полагат 
върху носещи конструкции, свободно прохо­
димо по цялата си дължина;
г) кабелен канал – покрито непроходимо 
линейно съоръжение, в което кабелните линии 
се полагат върху носещи конструкции и се 
обслужва след снемане на покритието;
д) кабелна канална система – непроходимо 
линейно съоръжение, състоящо се от канали 
(цеви) за полагане на кабелни линии и от 
обслужващи шахти, при което не се налага 
разкопаване за извършване на ремонти и 
полагане на допълнителни кабели; каналите